Ameerika Ühendriikide presidendi Donald Trumpi ähvardus katkestada kaubandussidemed Põhja-Koreaga suhtlevate riikidega on vastuvõetamatu ja ebaõiglane, teatas täna Peking.
President Trump avaldas vastuseks Põhja-Korea eilsele tuumakatsetusele, et USA kaalub kaubandussidemete peatamist kõikide riikidega, kes Põhja-Koreaga äri ajavad.
Hiina välisministeeriumi esindaja Geng Shuangi sõnul peab Hiina vastuvõetamatuks olukorda, kus töötatakse olukorra rahumeelse lahendamise nimel, kuid riigi huvid seatakse ohtu.
«See ei ole objektiivne ega õiglane,» lisas Geng.